b'\n_START_ARTICLE_\nCentral California Traction\n_START_PARAGRAPH_\nCentral California Traction (AAR-lyhenne: CCT) on yhdysvaltalainen Kaliforniassa toimiva Class III-luokan rautatieyhti\xc3\xb6. Rataverkko koostuu Stocktonin kaupungissa kulkevista teollisuusraiteista, sek\xc3\xa4 noin 15 mailin mittaisesta radasta Lodin teollisuusalueille. 25 mailin pituinen rata Lodin ja Sacramenton v\xc3\xa4lill\xc3\xa4 ei ole hyl\xc3\xa4tty, mutta liikennett\xc3\xa4 sill\xc3\xa4 ei ole ollut vuoden 1998 j\xc3\xa4lkeen. Yhti\xc3\xb6 on hoitanut vuoden 1998 j\xc3\xa4lkeen my\xc3\xb6s Stocktonin sis\xc3\xa4vesisataman rautatieverkon liikkenn\xc3\xb6innin. Yhti\xc3\xb6ll\xc3\xa4 on 27 ty\xc3\xb6ntekij\xc3\xa4\xc3\xa4 ja sen omistavat Union Pacific (2/3) sek\xc3\xa4 BNSF Railway (1/3). Toimitusjohtajana toimii el\xc3\xa4kkeell\xc3\xa4 oleva Watco Companiesin ty\xc3\xb6turvallisuusp\xc3\xa4\xc3\xa4llikk\xc3\xb6 Dave Buccolo.'